open-index/open-wikipedia-markdown huggingface dataset:
অর্ডার অফ মেরিট

**দ্য অর্ডার অফ মেরিট** ব্রিটিশ রাজবংশ কর্তৃক প্রদত্ত একটি সম্মাননা। ১৯০২ সালে রাজা সপ্তম এডওয়ার্ড কর্তৃক প্রদত্ত এই সম্মাননা সামরিক, বিজ্ঞান, সাহিত্য ও শিল্পে বিশেষ অবদানের জন্য কমনওয়েলথভূক্ত দেশের নাগরিকদের প্রদান করা হয়। ২৪ জন জীবিত সদস্য, যারা ইতোমধ্যে এই পদক পেয়েছেন এবং কিছু সম্মানিত সদস্যদের সুপারিশের ভিত্তিতে এই সম্মাননা প্রদান করা হয়।  এটি একটি আজীবন সম্মাননা।
## তথ্যসূত্র

বিষয়শ্রেণী:কানাডার বেসামরিক পুরস্কার ও সম্মাননা
বিষয়শ্রেণী:যুক্তরাজ্যের বেসামরিক পুরস্কার ও সম্মাননা
বিষয়শ্রেণী:১৯০২-এ প্রবর্তিত পুরস্কার
রামেশ্বর বন্দ্যোপাধ্যায়

**রামেশ্বর বন্দ্যোপাধ্যায়** (৮ ফেব্রুয়ারি ১৯২৫ - ২১ নভেম্বর ১৯৪৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি ১৯৪২ সালে ভারত ছাড় আন্দোলনে অংশগ্রহণ করেন।

বাম|থাম্ব|২২ নভেম্বর ১৯৪৫ স্থানীয় খবরকাগজে ছাপা ছাত্র শহীদ রামেশ্বর বন্দ্যোপাধ্যায়ের ছবি।

১৯৪৫ সালের নভেম্বর মাসে, ভারতীয় জাতীয় সেনাবাহিনীর বেশ কয়েকজন কর্মকর্তার বিচার শুরু হয়। এতে সারা ভারত জুড়ে ব্যাপক বিক্ষোভ হয়। কলকাতায়, ছাত্ররা আন্দোলনের নেতৃত্ব দেয়। ২১ নভেম্বর, ব্রিটিশ শাসনের বিরুদ্ধে উদ্বুদ্ধ ছাত্রসমাজ আজাদ হিন্দ ফৌজের মুক্তির দাবিতে কলকাতায় শোভাযাত্রা বের করলে, তাতে অংশগ্রহণ করেন রামেশ্বর। সন্ধ্যা ৬টায় গুলি চালায় পুলিশ। কলকাতার ধর্মতলা ষ্ট্রীটে রক্তাক্ত দেহে লুটিয়ে পড়ে ছাত্র রামেশ্বর বন্দ্যোপাধ্যায় ও মজদুর নওজোয়ান আবদুস সালাম। আহত হন ৫২ জন।

তার মৃত্যুর পর কলকাতার রাস্তায় বিশাল মিছিলের আয়োজন করা হয়। ২২ নভেম্বর কলকাতায় দুই মাইল দীর্ঘ একটি মিছিলের আয়োজন করা হয়। এতে কমপক্ষে ২,৫০০০ জন ছাত্র অংশ নেয় এবং সমগ্র শহর হরতাল দিয়ে বন্ধ করে দেওয়া হয়। "*দিল্লি চলো*" ও "*[[লালকেল্লা|লাল কিল্লা]] তোর দো*" স্লোগানের সাথে ধ্বনিত হয় "*রামেশ্বর ব্যানার্জী জিন্দাবাদ*"। প্রাথমিকভাবে ডালহৌসি চত্বর দিয়ে মিছিল করতে না দেওয়া হলেও, মিছিলকারীরা সেখান দিয়ে প্যারেড করতে সক্ষম হয়। ঔপনিবেশিক সরকারের পুলিশ, বেশ কয়েকবার নিরস্ত্র যুবকদের উপর গুলি ছালায়। এতে ১৩ জন ছাত্র নিহত এবং অন্তত ১২৫ জন আহত হয়। নিহতদের মধ্যে ছিলেন শিক্ষাবিদ জ্যোতির্ময় গঙ্গোপাধ্যায়। ২১ থেকে ২৩ নভেম্বর পর্যন্ত পুলিশের নৃশংসতায় কমপক্ষে ৫০ জন বিক্ষোভকারী নিহত হয় এবং ৩০০ জনেরও বেশি আহত হয়।

রামেশ্বরকে স্মরণ করে কবি নীরেন্দ্রনাথ চক্রবর্তী লিখেছিলেন:

মৃত্যুকে তুমি উপহাস করে

করেছো জয়

রক্তস্নানের মধ্যে হয়েছে অরুণোদয়,

প্রাণ সমুদ্রে এনেছো বন্যা কি দুর্জয়।


## জন্ম
রামেশ্বর বন্দ্যোপাধ্যায়ের জন্ম ঢাকার বাঘড়াতে। তার পিতার নাম শৈলেন্দ্রমোহন বন্দ্যোপাধ্যায়।

## তথ্যসূত্র


বিষয়শ্রেণী:১৯২৫-এ জন্ম
বিষয়শ্রেণী:১৯৪৫-এ মৃত্যু
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:ঢাকার বিপ্লবী
বিষয়শ্রেণী:বাঙালি বিপ্লবী
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
রজনীকান্ত মাইতি

**রজনীকান্ত মাইতি** (? - সেপ্টেম্বর ২৯, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ভারত ছাড়ো আন্দোলনে যোগদান করেন। তিনি ১৯ সেপ্টেম্বর, দেউলি গ্রাম থেকে পুলিশের দ্বারা গ্রেপ্তার হয়েছিলেন। ২৯ সেপ্টেম্বর তারিখে তিনি পুলিস গুলিতে আহত হয়ে ঐদিনই মারা যান।

২৯ সেপ্টেম্বর, ১৯৪২ ভারত ছাড়ো আন্দোলনে হাজার দশেক গ্রামবাসী থানা ঘেরাও করতে এলে পুলিস হামলা চালায়। ফলে পুলিসের সাথে গ্রামবাসীর সংঘর্ষ ঘটে। এর ফলে পুলিস গুলি চালালে রজনীকান্ত মাইতিসহ ষোল জন শহীদ হন।

## তথ্যসূত্র

বিষয়শ্রেণী:১৯৪২-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:মেদিনীপুরের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
শিবেন্দ্রমোহন রায়

**শিবেন্দ্রমোহন রায়** (? - ৯ ডিসেম্বর, ১৯৪৯) ছিলেন ব্রিটিশ আমলের কমিউনিস্ট কর্মী এবং মানবিক অধিকারের আন্দোলনের শহীদ। তিনি পাকিস্তানে জননিরাপত্তা আইনে বন্দি হন। রাজনৈতিক বন্দিদের মর্যাদা এবং সাধারণ বন্দিদের প্রতি মানবিক অধিকারের দাবিতে যে ১৫০ জন অনশনবর্তী রাজনৈতিক কর্মী  ১ ডিসেম্বর ১৯৪৯ থেকে ৫৮ দিন ধর্মঘট চালিয়েছিলেন তিনি তাতে অংশগ্রহণ করেছিলেন। জেল কর্তৃপক্ষের ব্যবস্থাপনার ফলে ঢাকা কেন্দ্রীয় কারাগারের ৬ ডিগ্রির সেলে তার মৃত্যু হয়।

## জন্ম
শিবেন্দ্রমোহন রায়ের জন্ম কুষ্টিয়া জেলায়। তার পিতার নাম গিরিশচন্দ্র রায়।

## তথ্যসূত্র

বিষয়শ্রেণী:১৯৪৯-এ মৃত্যু
বিষয়শ্রেণী:বাংলাদেশী সাম্যবাদী
বিষয়শ্রেণী:কুষ্টিয়া জেলার ব্যক্তি
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:বাংলাদেশী মার্ক্সবাদী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:কুষ্টিয়া জেলার সক্রিয়কর্মী
শিশির নাগ

**শিশির নাগ** (১৯৩৬ - ৭ জুলাই, ১৯৬০) ছিলেন বাঙালি সাংবাদিক এবং বিপ্লবী কমিউনিস্ট পার্টির সাবেক নেতা। নওগাঁ শহরের অন্যতম ট্রেড ইউনিয়ন সংগঠক, একাধিক বাংলা দৈনিক ও সাপ্তাহিক পত্রিকার স্বাধীন সংবাদদাতা এবং স্থানীয় উদ্বাস্তু সমিতির সম্পাদক ছিলেন। উদ্বাস্তুদের দাবি আদায়ের আন্দোলনে যোগ দিয়ে দুবার কারাদণ্ড ভোগ করেন। ভারতের অসমের ভ্রাতৃঘাতী সংঘর্ষকালে দাঙ্গা রুখতে গিয়ে তিনি নিহত হন।

## জন্ম
শিশির নাগ আসামের নওগাঁ জেলায় জন্মগ্রহণ করেন। তিনি বঙাল খেদার সময় ১৯৬০ সালের ৭ জুলাই উগ্র-অসমীয়াদের দ্বারা খুন হন।

## তথ্যসূত্র

বিষয়শ্রেণী:১৯৩৬-এ জন্ম
বিষয়শ্রেণী:১৯৬০-এ মৃত্যু
বিষয়শ্রেণী:বাংলাদেশী বিপ্লবী
বিষয়শ্রেণী:বাংলাদেশী সাম্যবাদী
বিষয়শ্রেণী:নওগাঁ জেলার ব্যক্তি
বিষয়শ্রেণী:ভারতে দাঙ্গায় নিহত
বিষয়শ্রেণী:বাংলাদেশী মার্ক্সবাদী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
সোবহান আলি

**সোভান আলি** বা **সোবহান শাহ** (১৭৬৩ - ১৮০০) ছিলেন একজন ফকির বা সুফি সাধু। তিনি ফকির-সন্ন্যাসী বিদ্রোহে সক্রিয়ভাবে অংশগ্রহণ করেন এবং এই বিদ্রোহের তিনি শেষ পর্বের নেতা। কিছু পন্ডিতের মতে এই বিদ্রোহ ছিল ভারতের স্বাধীনতা আন্দোলনের প্রথম যুদ্ধের অন্যতম। তিনি একসময় বাংলা (দ্ব্যর্থতা নিরসন), বিহার ও নেপালের সীমান্তজুড়ে ইংরেজ সরকার ও জমিদারদের অতিষ্ঠ করে তুলেছিলেন। বিদ্রোহী দল নিয়ে তিনি দিনাজপুর, মালদহ ও পূর্ণিয়া জেলায় ইংরেজ বাণিজ্য কুঠি ও জমিদার মহাজনদের বিরুদ্ধে আক্রমণ চালাবার সময় তার সহকারী ফকির নায়ক জহুরী শাহ ও মতিউল্লা ইংরেজদের হাতে ধরা পড়ে কারাদণ্ডে দণ্ডিত হন। তিনি পালিয়ে গিয়ে পরে একাকী আমুদী শাহ নামে একজন ফকির নায়কের দলে যোগ দেন। এই দলও ইংরেজদের হাতে ছত্রভঙ্গ হয়। এই পরাজয়ের পরও তিনি ৩০০ অনুচর নিয়ে ১৭৯৭-১৭৯৯ সাল পর্যন্ত উত্তরবঙ্গের বিভিন্ন জেলায় ছোট ছোট আক্রমণ চালান। এরপর গভর্নর জেনারেল তাকে গ্রেপ্তারের জন্য ৪ হাজার টাকা পুরস্কার ঘোষণা করেন। এই ঘোষণার পর তার বিষয়ে আর তেমন কিছু জানা যায়নি।

## তথ্যসূত্র

বিষয়শ্রেণী:১৭৬৩-এ জন্ম
বিষয়শ্রেণী:১৮০০-এ মৃত্যু
বিষয়শ্রেণী:বাঙালি বিদ্রোহী
বিষয়শ্রেণী:ভারতীয় বিদ্রোহী
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:ভারতীয় স্বাধীনতা কর্মী
কলিয়ান হাড়াম

**কলিয়ান হাড়াম** () ছিলেন সাঁওতাল বিদ্রোহের ইতিহাসের লিপিকার এবং সাঁওতালদের গুরু ছিলেন। তিনি তার "হড়কোরেন মারে হাপড়ামকো রেয়াঃ কাথা" শীর্ষক একটি রচনায় সাঁওতাল বিদ্রোহের ইতিবৃত্ত রেখে গেছেন। এই ইতিবৃত্তে সাঁওতাল বিদ্রোহের নায়ক সিধু ও কানুর সংগ্রাম-ধ্বনি, যথাঃ "রাজা-মহারাজাদের খতম করো", "দিকুদের (বাঙালি মহাজনদের) গঙ্গা পার করে দাও", "আমাদের নিজেদের হাতে শাসন চাই" প্রভৃতি লিপিবদ্ধ আছে।

## তথ্যসূত্র

বিষয়শ্রেণী:সাঁওতাল বিদ্রোহী
বিষয়শ্রেণী:ভারতীয় বিদ্রোহী
বিষয়শ্রেণী:ভারতীয় স্বাধীনতা কর্মী
বিষয়শ্রেণী:ভারতীয় স্বাধীনতার বিপ্লবী আন্দোলন
পায়রাচালি

**পায়রাচালি** (বৈজ্ঞানিক নাম: *Catopsilia pomona (Fabricius)*) এক প্রজাতির প্রজাপতি, যার মূল শরীরটা এবং ডানাগুলি একঢালা হাল্কা বর্ণের। অবশ্য রঙের বিভিন্নতা দেখা যায়; যেমন সাদা, হাল্কা সবুজ, পীতাভ সাদা থেকে ফিকে হলুদও হতে পারে। এরা ‌‍’পিয়েরিডি’ পরিবারের সদস্য।

thumb|পায়রাচালির চিত্র

## আকার
প্রসারিত অবস্থায় এই প্রজাপতির ডানার আকার ৫৫-৮০মিলি মিটার দৈর্ঘ্যের হয়।
## উপপ্রজাতি
ভারতে প্রাপ্ত পায়রাচালি এর উপপ্রজাতি হল- 
* *Catopsilia pomona pomona* Fabricius, 1775 – Oriental Lemon Emigrant

## বিস্তার
মরুভূমি ও উষ্ণ মরুপ্রায় অঞ্চল ছাড়া ভারতের প্রায় সর্বত্র এদের দেখা যায়। সমগ্র দক্ষিণ ও  দক্ষিণ-পূর্ব এশিয়া এবং অস্ট্রেলিয়া পর্যন্ত এদের পরিধি।

## বর্ণনা
এই প্রজাপতিরা অত্যন্ত চঞ্চল প্রকৃতির। মাটির চার ফুট থেকে দশ-বারো ফুট উচ্চতা দিয়ে উড়ে বেড়ায়। এদের গতি কম এবং অনিশ্চিত ভঙ্গিতে ওড়ে। সামনের ডানার ওপর-পিঠের শীর্ষে কালো দাগ দেখা যায়, স্ত্রী ও পুরুষ উভয়ের তবে স্ত্রীদের ক্ষেত্রে কালো দাগটা বেশি চওড়া। নিচের দিকে স্ত্রী-পুরুষ কারোর কোনো ডানাতে দাগ নেই।

## বৈশিষ্ট্য
### ডিম
এদের ডিম সাদা বর্নের এবং লম্বা পুলির মত আকৃতির হয় যার  মাথার দিকটা ছুঁচালো, দেখতে অনেকটা মিহি চালের মতো। দিন তিন-চারেকের মধ্য ডিম ফুটে শূককীট বেরোয়। পায়রাচালির ডিম সাধারনত পাতার খাঁজে দেখা যায়। ডিম ফুটে শূককীট বেরোতে ৩-৪ দিন সময় লাগে।

### শূককীট
শূককীট গুলি ডিম ফুটে বেরনোর পর হাল্কা হলদেটে সবুজ রঙের এবং দৈররঘ্যে ০.৫ সেন্টিমিটার হয়। পরে রঙ পরিবর্তন হয়ে গাঢ় সবুজ হয়। এদের সমস্ত শরীরে খুব ছোট ছোট অসংখ্য গুঁটি বা অর্বুদ বর্তমান, তাই এদের দেহটি অসমান। প্রতিটি গুঁটি থেকে একটি করে খুব সূক্ষ্ম এবং ক্ষুদ্র রোঁয়া দেখা যায়। 
#### আহার্য উদ্ভিদ
এই শূককীট Cassia ও তাদের সমগোত্রীয় কিছু গাছের পাতা যেমন- কালকাসুন্দা (Cassia sophera) , সোনালু (Cassia fistula), কাষোদ (Cassia siamea), চাকুন্দে (Cassia tora) এছাড়া পলাশ (Butea monosperma), কাঠমূলী (Bauhinia racemosa) ইত্যাদির রসালো অংশ আহার করে।

### মূককীট
মূককীট এর রঙ হলুদাভ সবুজ আবার কখনো কখনো ফ্যাকাশে সবুজও হয়। এদের একটু চ্যাপ্টা গড়ন হয়।

## জীবনচক্র

Image:A single egg of Catopsilia pomona(Common Emigrant) WLB DSC00009.jpg|thumb|left|পায়রাচালির ডিম অমলতাস গাছের পাতার কিনারায়
Image:Catopsilia crocale egg sec.jpg|পায়রাচালির ডিম
চিত্র:A caterpillar of Catopsilia pomona Fabricius, 1775 – Lemon Emigrant found in the Cassia sp. leaf WLB DSC 0297.jpg|পায়রাচালির শূককীট
চিত্র:A pupa of Catopsilia pomona(Common Emigrant) found in the upper edge of Cassia sp leaf WLB DSC 02 4 5.jpg|পায়রাচালির মূককীট
Image:Catopsilia pomona by kadavoor.JPG|পুরুষ পায়রাচালি


## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত পিয়েরিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৭৭৫-এ বর্ণিত প্রজাপতি
বিষয়শ্রেণী:সিঙ্গাপুরের প্রজাপতি
বিষয়শ্রেণী:মালয়েশিয়ার প্রজাপতি
পূর্ব্বাশা

**পূর্ব্বাশা** বাংলা সাহিত্যে উল্লেখযোগ্য একটি সাময়িক পত্র। কুমিল্লার কয়েকজন উদ্যোগী শিক্ষিত যুবকের সাহিত্য অনুপ্রেরণা থেকেই জন্ম নেয় এই পত্রিকা। পূর্ব্বাশা এই নামটি গ্রহণ করা হয়েছিল ঋগ্বেদ-এর একটি সূক্ত থেকে। পূর্ব্বাশা শব্দের অর্থ পূর্ব দিক। ১৯৩২ থেকে ১৯৭৭ খ্রিষ্টাব্দ পর্যন্ত এই পত্রিকা চালু ছিল। ১৯৩২ থেকে ১৯৬৮ পর্যন্ত পূর্ব্বাশা-র সম্পাদনা করতেন সঞ্জয় ভট্টাচার্য। এর সম্পাদক হিসাবে অত্যন্ত পরিচিত ছিলেন সঞ্জয় ভট্টাচার্য‌। সঞ্জয় ভট্টাচার্য নিজেও ছিলেন সে সময়ের উল্লেখযোগ্য কবি।  প্রসঙ্গত উল্লেখ্য যে কথাকার অমলেন্দু চক্রবর্তী ছিলেন তাঁর আত্মীয়। কিছু দিন প্রকাশের বিঘ্ন ছাড়া পুরো সময় কাল জুড়ে এই পত্রিকা বাঙালির মনন-চর্চার রসদ জুগিয়েছে। বংলা সংস্কৃতি জগতের বহু মানুষ এর সঙ্গে জড়িয়ে ছিলেন লেখার সূত্রে। বাংলা আধুনিক সাহিত্যে এই পত্রিকার অবদান তাৎপর্যপূর্ণ।

## তার জন্ম কুমিল্লা জেলার  শ্যামগ্রাম। তৎকালীন  সময়ে এই গ্রাম টি ব্রাহ্মণ বাড়িয়া মহকুমায় অবস্থিত  পটভূমি
কবি সঞ্জয় ভট্টাচার্য ১৯৩০ এর দশকে তার জন্মস্থান কুমিল্লা থেকে এই পত্রিকা প্রকাশ করতেন। পরে বুদ্ধদেব বসুর অনুরোধে এর প্রকাশস্থান পরিবর্তন করে কলকাতা থেকে প্রকাশ শুরু করেন। রবীন্দ্রনাথ ঠাকুরসহ বিখ্যাত কবিদের লেখা এই পত্রিকায় প্রকাশ করা হত।

পূর্ব্বাশা পত্রিকা শুধুই পত্রিকা প্রকাশ করে থেমে থাকেনি। প্রকাশানা সংস্থা তৈরি করে নূতন লেখকদের লেখা প্রকাশের উদ্যোগ নিয়েছিল। সৈয়দ ওয়ালীউল্লাহ-র  নয়নচারা গল্পগ্রন্থটি প্রকাশ করে। বিভিন্ন লেখকদের বিশ্বের দরবারে যথাযথ পরিচিত করার জন্য তাঁদের রচনা ইংরেজিতে অনুবাদ করে প্রকাশের উদ্যোগ নেয়।

## পত্রিকা
প্রথম থেকেই পত্রিকাটি বিশেষ ভাবে পাঠকের কাছে জনপ্রিয়তা অর্জন করে। সমকালীন উল্লেখযোগ্য লেখক এই পত্রিকার লিখতেন। এই পত্রিকায়  ধারাবাহিকভাবে প্রকাশিত হয়েছে মানিক বন্দ্যপাধ্যায়ের পদ্মানদীর মাঝি, অচিন্ত্যকুমার  সেনগুপ্ত -র কল্লোল যুগ, অমিয়ভূষণ মজুমদারের গড় শ্রীখণ্ড প্রভৃতি। 

পত্রিকার অনেকগুলি বিষেশ সংখ্যা অত্যন্ত গুরুত্বপূর্ণ। তার মধ্যে উল্লেখযোগ্য রবীন্দ্র-স্মৃতি সংখ্যা। রবীন্দ্রনাথের মৃত্যুর  অব্যবহিত পরেই ১৩৪৮ বঙ্গাব্দের আশ্বিন মাসে এই সংখ্যাটি প্রকাশিত হয়। পত্রিকার এই সংখ্যা অসম্ভব জনপ্রিয়তা লাভ করে। এই সংখ্যায় মান ছিল অত্যন্ত উচ্চ। এই সংখ্যার লেখক তালিকা ও প্রবন্ধ শিরোনাম নিম্নরূপ

প্রবন্ধ নাম - লেখক (সূচিপত্র অনুযায়ী)

১। রবীন্দ্র-স্মৃতি :  প্রমথ চৌধুরী

২। রবীন্দ্র-সৃষ্টি : ধূর্জটিপ্রসাদ মুখোপাধ্যায়

৩। রবীন্দ্র সঙ্গীতের ভূমিকা: অজয় ভট্টাচার্য্য

৪। নৈর্ব্যক্তিক রবীন্দ্রনাথ:   নীলিমা দেবী

৫। প্রেম ও শান্তি : ডক্টর মহেন্দ্র সরকার

৬। রবীন্দ্রনাথের গদ্য কবিতার ছন্দ : প্রবোধ চন্দ্র সেন

৭। বিজ্ঞানী রবীন্দ্রনাথ : ডক্টর প্রভু গুহঠাকুরতা 

৮। রবীন্দ্রনাথের রাজনীতি :শচীন সেন

৯। রবীন্দ্রনাথের অপরাধ: লীলাময় রায়

১০। রবীন্দ্রনাথের ছোট গল্প : প্রেমেন্দ্র মিত্র

১১। রবীন্দ্রকাব্যের কবি পুরুষ: মোহিতলাল মজুমদার

১২। শেষ অধ্যায় : ডক্টর নীহার রায়

১৩। রবীন্দ্রনাথ : হুমায়ুন কবির

১৪। রবীন্দ্রনাথ : অচিন্ত্য কুমার সেনগুপ্ত

১৫। রবীন্দ্রনাথ : জীবনানন্দ দাশ

১৬। 'নির্ঝরের স্বপ্নভঙ্গ':  সঞ্জয় ভট্টাচার্য্য

১৭। অপ্রকাশিত চিঠি (রবীন্দ্রনাথের)

১৮। একটি অপ্রকাশিত কবিতা (রবীন্দ্রনাথের)

যদিও সূচিপত্রের সঙ্গে পত্রিকার মূল প্রবন্ধের শিরোনামের কিছু তফাৎ চোখে পড়ে।

## তথ্যসূত্র

বিষয়শ্রেণী:বাংলা সাহিত্য পত্রিকা
শ্রীশচন্দ্র মিত্র

**শ্রীশচন্দ্র মিত্র** বা **হাবু মিত্র** (? - ১৯১৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ১৯১৪ সালে ২৬ আগস্ট বিপ্লবের প্রয়োজনে রডা কোম্পানির অস্ত্রলুণ্ঠন করবার কাজে তিনি প্রত্যক্ষভাবে সহায়তা করেন। হাওড়া জেলার আমতা থানার অন্তর্গত দামোদর নদী তীরবর্তী গ্রাম রসপুরে শ্রীশ মিত্র জন্মগ্রহণ করেন। তিনি রডা কোম্পানির ম্যানেজার ছিলেন। দলের নির্দেশে তৎকালীন রংপুর জেলার কুড়িগ্রামে আত্মগোপন করে থাকেন। পরে পুলিসের হাত এড়িয়ে চীন দেশে প্রবেশের সময় সম্ভবত সীমান্ত রক্ষীবাহিনীর গুলিতে মারা যান।

## রডা কোম্পানির পিস্তল চুরি
১৯১৪ সনের ২৬ আগস্ট বিপিন গাঙ্গুলির দলের সভ্য শ্রীশচন্দ্র মিত্র বন্দুক ব্যবসায়ী রডা এন্ড কোম্পানির ৫০টি মশার পিস্তল এবং ৪৬ হাজার কার্তুজ সুকৌশলে অপহরণ করেন। খিদিরপুর বন্দর এলাকায় এই অভিনব অস্ত্র অপহরনে তার অন্যতম সাথী ছিলেন বেঙ্গল ভলেন্টিয়ার্সের আরেক বিপ্লবী শ্রীশ পাল। শ্রীশ মিত্র বিপ্লবী দলের জন্য চাকুরির মায়া ত্যাগ করে ফেরার হন। এই পিস্তল ও কার্তুজ বিভিন্ন স্থানে সরিয়ে ফেলা হয়। কতক পিস্তল ও কার্তুজ পুলিস হস্তগত করতে সক্ষম হয়। অবশিষ্ট পিস্তল ও কার্তুজ অনুশীলন সমিতিসহ বিভিন্ন বিপ্লবী দলের মধ্যে ভাগ করে দেয়া হয়। শ্রী হরিদাস দত্ত, শ্রীশচন্দ্র পাল গাড়োয়ান সেজে গরুর গাড়িতে করে পিস্তল ও কার্তুজ অতুল কৃষ্ণ ঘোষের বাড়িতে নিয়ে যান। রডা কোম্পানির পিস্তল অপসারণ প্রসঙ্গে অতুল কৃষ্ণ ঘোষ বলেন, নরেন্দ্র ভট্টাচার্য কয়েকজন সঙ্গীসহ সমস্ত পিস্তল ও কার্তুজ তার বাড়িতে রাত ৯টার সময় নিয়ে আসে। এরপর ২৬ আগস্ট দিবাগত রাত ৩টার দিকে মালামাল পুরোহিতের মারফৎ ময়মনসিংহের জমিদার গোপালদাস চৌধুরীর বাড়িতে সরান হয়। শেষ রাত্রে পুলিস অতুল বাবুর বাড়ি খানা তল্লাশি করে কিছু পেল না। এই পিস্তলগুলি হস্তগত হওয়ায় বাংলার বিপ্লবী দলগুলির ভেতরে সেসময় নতুন প্রাণের সঞ্চার হয়। পুলিস এই উপলক্ষে খানা তল্লাশি করে অনুকূল মুখার্জি, গিরিন্দ্র মুখার্জি, কালিদাস বসু, ভুজঙ্গভূষণ ধর, হরিদাস দত্ত, নরেন্দ্র ব্যানার্জি সহ বেশ কয়েকজনকে গ্রেপ্তার করে।


Shrish Chandra Mitra memorial at Raspur, Howrah 08.jpg|শ্রীশ চন্দ্র মিত্রর স্মৃতিতে জন্মস্থানে শহীদ স্মৃতিসৌধ


## তথ্যসূত্র

বিষয়শ্রেণী:১৯১৫-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:হাওড়া জেলার ব্যক্তি
বিষয়শ্রেণী:অনুশীলন সমিতি
হরিদাস দে

**হরিদাস দে** (১৯০২ — ২৪ মে ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি ১৯২১ সালে অসহযোগ আন্দোলনে, ১৯৩২ সালে আইন অমান্য আন্দোলনে, ১৯৪২ সালে ভারত ছাড় আন্দোলনে সক্রিয়ভাবে অংশগ্রহণ করেন। ফলে কয়েকবার কারারুদ্ধ থাকেন। স্বাধীনতার পর তিনি শান্তিপুর বিধানসভা কেন্দ্র থেকে দুবার এম.এল.এ. নির্বাচিত হন। শান্তিপুর পৌরসভার ভাইস চেয়ারম্যান ছিলেন।

## জন্ম
হরিদাস দের জন্ম নদিয়ার শান্তিপুরে।

## তথ্যসূত্র

বিষয়শ্রেণী:১৯০২-এ জন্ম
বিষয়শ্রেণী:১৯৭৩-এ মৃত্যু
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:নদিয়া জেলার ব্যক্তি
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
মোহাম্মদ আলী সড়ক

**এম. এম. আলী রোড** বা **মোহাম্মদ আলী সড়ক** চট্টগ্রামের দামপাড়া এলাকার সিডিএ এভিনিউ সংলগ্ন একটি সড়ক। এটি শহরের প্রায় মধ্যস্থলে ওয়াসা মোড়ের নিকট অবস্থিত। চট্টগ্রামের সমাজ ব্যক্তিত্ব মোহাম্মদ আলীর নামানুসারে এই সড়কের নামকরণ করা হয়েছে।

জেলা শিল্পকলা একাডেমি, এশিয়ান ইউনিভার্সিটি ফর উইমেন, বাংলাদেশ এলিমেন্টারি স্কুল ও চট্টগ্রাম উন্নয়ন কর্তৃপক্ষের কর্মচারীদের বাসভবন এই সড়কে অবস্থিত। এছাড়াও এখানে সরকারি ভবনের পাশাপাশি কয়েকটি আবাসিক ভবনও রয়েছে।

## সীমারেখা
চট্টগ্রামে দামপাড়া, সিডিও এভিনিউ থেকে শুরু করে গোল পাহাড় মোড় পর্যন্ত সড়কটি বিস্তৃত।

## ভগ্নী সড়ক
* গোল পাহাড় মোড়
* সিডিও এভিনিউ

## তথ্যসূত্র

## বহিঃসংযোগ

বিষয়শ্রেণী:চট্টগ্রামের সড়ক
আলফ্রেড রেথেল

থাম্ব|রেথেলের করা নিজের প্রোট্রেইট, ১৮৩২
**আলফ্রেড রেথেল** (জন্ম মে ১৫, ১৮১৬ - ডিসেম্বর ১, ১৮৫৯) একজন জার্মান চিত্রশিল্পী। তিনি মূলত ঐতিহাসিক ঘটনাবলীকে বিষয় করে ছবি আঁকতেন।

## প্রাথমিক জীবন ও শিক্ষা
রেথেল ১৮১৬ সালে জার্মানির আখেনে জন্মগ্রহণ করেন। শৈশবেই তিনি ছবি আঁকার প্রতি আগ্রহী হয়ে উঠেন। মাত্র তের বছর বয়সে তিনি একটি ছবি আঁকেন যা ডুসেলডোর্ফ আর্ট একাডেমির শিক্ষকগণ প্রশংসা করেন। এই একাডেমিতে তার ভর্তি নিশ্চিত হয়। এখানে তিনি কয়েক বছর পড়েলেখা করেন। তার আঁকা বেশ কিছু ছবি তাকে খ্যাতি এনে দেয়। বিশেষ করে প্রাচীন জার্মান রোমান ক্যাথোলিক সেন্ট বনিফেস-এর আঁকা একটি ছবি শিল্পীমহলে বেশ আলোচিত হয়।

## শিল্পীজীবন
ডান|ডানে_উপরে|থাম্ব|''নেমেসিস'', ১৮৩৭থাম্ব|''ডান্স অব ডেথ'', ১৮৪৮
বিশ বছর বয়সে রেথেল ফ্রাঙ্কফুর্টে চলে আসেন। তিনি ফ্রাঙ্কফুর্টের রাজপ্রাসাদের দেয়াল ফ্রেস্কো মাধ্যমে সুসজ্জিত করার কাজ পান। তিনি ঐতিহাসিক ঘটনাবলীকে বিষয় করে এসময় বেশ কিছু উল্লেখযোগ্য চিত্রকর্ম তৈরি করেন। ফ্রাঙ্কফুর্ট সিটি কাউন্সিল ভবনে অলঙ্কারের জন্য তিনি বেশ কিছু চিত্রকর্ম তৈরি করেন। প্রায় ছয় বছর ধরে এগুলো প্রস্তত করেন। ১৮৪২ সালে তিনি ক্রসিং অব দ্য আল্পস নামের একটি চিত্র সিরিজের কাজ শুরু করেন। ১৮৪৪ সালে রেথেল রোম পরিদর্শনে যান। ১৮৪৬ সালে তিনি নিজ শহর আখেনে চলে আসেন। এসময় তিনি একধরনের মানসিক রোগে ভুগতে শুরু করেন। এই রোগের উৎপত্তি তার শৈশব কালেই ঘটে। এসময়ে তার আঁকা অধিকাংশ ছবির বিষয়ই বিচিত্র এবং অদ্ভুত। তবে শিল্পের মান বিচারে সেগুলো সমালোচকগণের দৃষ্টি কাড়তে সক্ষম হয়। রেথেলের আঁকা নেমেসিস নামের একটি ছবি শিল্পীমহলে প্রশংসিত হয়। এই ছবিতে দেখা যায় একটি মৃতদেহ ভূমিতে শায়িত অবস্থায় পড়ে রয়েছে। দেহের সামনে দিয়ে খুনি অন্ধকারে পালিয়ে যাচ্ছে। মৃতদেহের উপরে একজন দেবদূত দৃশ্যমান। এই ছবিটি ফ্রাঙ্কফুর্টের একজন উচ্চপদস্থ ব্যক্তি লটারির জয়ের মাধ্যমে পেয়ে যান।

রেথেলের আঁকা আরেকটি বিখ্যাত ছবি ডেথ দ্য অ্যাভেঞ্জার। এতে একটি হাড় দিয়ে তৈরি দেহকাঠামো দেখা যায়। দেহটি ভায়োলিন বাজাচ্ছে বলে দৃশ্যমান। এই ছবিটি রেথেলের শিল্পী বন্ধদের স্মৃতিকে কেন্দ্র করে আঁকা। রেথেল তার বন্ধুদের স্মৃতিকে কেন্দ্র করে ডেথ দ্য ফ্রেন্ড নামের আরেকটি চিত্রকর্ম রচনা করেন। এছাড়া দ্য ডান্স অব ডেথ নামের একটি চিত্রকর্মের সিরিজ তিনি তৈরি করেন।

## মৃত্যু
১৮৫৯ সালের ডিসেম্বরে মাত্র ৪৩ বছর বয়সে রেথেল ডুসেলডোর্ফে মৃত্যুবরণ করেন। তার মৃত্যুর কারণ ছিল মস্তিষ্কের রোগ। রেথেলের জীবনের শেষাংশে তার ভাই অটো রেথেল তার দেখাশোনা করেন।

## তথ্যসূত্র

* 

## আরো পড়ুন
* *Auch ein Todtentanz*. Elischer, Leipzig 1891. Digitalisierte Ausgabe - DFG-Viewer, University Library Düsseldorf

## বহিঃসংযোগ

* আলফ্রেড রেথেলের চিত্রকর্ম
* Alfred Rethel, Encyclopædia Britannica

বিষয়শ্রেণী:১৮১৬-এ জন্ম
বিষয়শ্রেণী:১৮৫৯-এ মৃত্যু
বিষয়শ্রেণী:জার্মান চিত্রশিল্পী
বিষয়শ্রেণী:১৯শ শতাব্দীর চিত্রশিল্পী
খলিফা বিন জায়েদ আল নাহিয়ান

শেখ **খলিফা বিন জায়েদ বিন সুলতান আল নাহিয়ান** ( ৭ সেপ্টেম্বর ১৯৪৮ – ১৩ মে ২০২২) ছিলেন একাধারে সংযুক্ত আরব আমিরাতের রাষ্ট্রপতি বা রইস, আবুধাবির আমীর এবং রাষ্ট্রীয় সামরিক বাহিনীর প্রধান। একজন প্রখ্যাত দানবীর খলিফা বিন জায়েদ বিন সুলতান আল নাহিয়ান নিজের সম্পদ হতে দুঃস্থ্যদের সহায়তায় ৪৬০ মিলিয়ন মার্কিন ডলারেরও অধিক ব্যয় করেছেন।

তিনি দুবাইয়ের আমীর পদে আসীন হন ২০০৪ সালে। অতপর, তার পিতা জায়েদ বিন সুলতান আল নাহিয়ানের মৃত্যু হলে তিনি এ সংযুক্ত রাষ্ট্রের প্রধান হিসাবে দায়িত্বভার গ্রহণ করেন। ইতিপূর্বে যুবরাজ থাকাকালে তার পিতা অসুস্থ্যতার কারণে ১৯৯০ সালের শেষ দিক হতেও তিনি রাষ্ট্রপ্রধানের ন্যায় দায়িত্ব পালন করেন। তিনি আবুধাবী ইনভেষ্টমেন্ট অথরিটিরও চেয়ারম্যান হিসাবে দায়িত্বের নিয়োজিত রয়েছেন যা ৬০০ বিলিয়ন মার্কিন ডলার বা ততোধিক সমূল্যের সম্পদের ব্যবস্থাপনা করে থাকে। ধারণা করা হয় যে, অত্র আল নাহিয়ান পরিবারের মোট সম্পদের পরিমাণ প্রায় ১৫০ বিলিয়ন মার্কিন ডলার।

## প্রারম্ভিক জীবন
খলিফা ১৯৪৮ সালের ৭ সেপ্টেম্বর চুক্তিবদ্ধ রাষ্ট্রের (বর্তমান আবুধাবির) আল আইন শহরের কস্‌র আল-মুওয়াইজি'তে জন্মগ্রহণ করেন। তিনি ছিলেন জায়েদ বিন সুলতান আল নাহিয়ান ও হাসসা বিনতে মুহাম্মদ আল নাহিয়ানের বড় ছেলে। তিনি রয়্যাল মিলিটারি অ্যাকাডেমি স্যান্ডার্সের শিক্ষার্থী ছিলেন।

## মৃত্যু
শেখ খলিফা ২০২২ সালের ১৩ মে, ৭৩ বছর বয়সে মৃত্যুবরণ করেন। তার মৃত্যুতে সংযুক্ত আরব আমিরাতে ৩ দিনের সাধারণ ছুটি সহ মোট ৪০ দিনের রাষ্ট্রীয় শোক ঘোষণা করা হয়, যাতে জাতীয় পতাকা অর্ধনমিত রাখা হবে।

আমিরাতের পাশাপাশি আরও বেশ কিছু রাষ্ট্রে শোক পালনের ঘোষণা দেওয়া হয়েছে। জর্ডান ও কুয়েত ৪০ দিনের রাষ্ট্রীয় শোক পালনের সিদ্ধান্ত নিয়েছে। বাহরাইন, লেবানন, ওমান, মৌরিতানিয়া, কাতার ও পাকিস্তানে ৩ দিনের রাষ্ট্রীয় শোক ঘোষণা করা হয়েছে। বাংলাদেশ ও ভারতে পালিত হচ্ছে এক দিনের রাষ্ট্রীয় শোক।

## সম্মাননা
* : কলার অব দ্য *অর্ডার অব সাউদার্ন ক্রস* (১২ নভেম্বর ২০২১)
* : 
** নাইট গ্র্যান্ড ক্রস অব দ্য *অর্ডার অব ইসাবেলা দ্য ক্যাথলিক* (৪ ডিসেম্বর ১৯৮১)
** নাইট গ্র্যান্ড ক্রস উইথ কলার অব দ্য *অর্ডার অব সিভিল মেরিট* (২৩ মে ২০০৮)
* : 
** সম্মানসূচক নাইট গ্র্যান্ড ক্রস অব দ্য মোস্ট অনারেবল *অর্ডার অব দ্য বাথ* (২৫ নভেম্বর ২০১০)
** সম্মানসূচক নাইট গ্র্যান্ড ক্রস অব দ্য মোস্ট ডিস্টিঙ্গুইশড *অর্ডার অব সেন্ট মাইকেল অ্যান্ড সেন্ট জর্জ* 
* : *নাইট গ্র্যান্ড ক্রস অব দ্য অর্ডার অব দ্য নেদারল্যান্ডস লায়ন* (৮ জানুয়ারি ২০১২)
*: *গ্র্যান্ড অর্ডার অব মুগুংওয়া* (২১ নভেম্বর ২০১২)
* : *অর্ডার অব প্রিন্স ইয়ারোস্লভ দ্য ওয়াইজ* ১ম শ্রেণি (২৬ নভেম্বর ২০১২)

## আরও দেখুন
* বিশ্বের সবচেয়ে প্রভাবশালী ৫০০ জন মুসলিম
* বর্তমান রাষ্ট্রপ্রধান ও সরকারপ্রধানদের তালিকা

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:সংযুক্ত আরব আমিরাত
বিষয়শ্রেণী:সংযুক্ত আরব আমিরাতের রাষ্ট্রপতি
বিষয়শ্রেণী:আবুধাবির শেখ
বিষয়শ্রেণী:আল নাহিয়ান
বিষয়শ্রেণী:আমিরাতি শতকোটিপতি
বিষয়শ্রেণী:সংযুক্ত আরব আমিরাতের রাষ্ট্রপতির সন্তান
বিষয়শ্রেণী:পানামা পেপার্সে নাম থাকা ব্যক্তি
বিশ্বের সবচেয়ে প্রভাবশালী ৫০০ জন মুসলিম

**বিশ্বের সবচেয়ে প্রভাবশালী ৫০০ জন মুসলিম** ( *দ্য ৫০০ মোষ্ট ইন্ফ্লুয়েন্সিয়াল মুসলিমস*) হল বিশ্বের সর্বাধিক প্রভাবশালী ৫০০ জন মুসলিম ব্যক্তিত্বের একটি তালিকার নাম। বিশ্বের প্রভাবশালী মুসলিমগণের পর্যায়ক্রম নির্ধারণ করা ২০০৯ সালে সর্বপ্রথম প্রকাশিত এ তালিকাটি ৫০০ জন মুসলিম () নামেও পরিচিত। ২০২৪ সালের জরিপে হাবিব ওমর বিন হাফিজ সবার শীর্ষে ছিলেন।

আম্মানে অবস্থিত দ্যা রয়েল ইসলামিক ষ্ট্র্যাটেজিক ষ্টাডিজ সেন্টার নামক প্রতিষ্ঠান এ তালিকা তৈরী করে। মার্কিন যুক্ত রাষ্ট্রের জর্জটাউন বিশ্ববিদ্যালয়ের প্রিন্স আল ওয়ালিদ বিন তালাল সেন্টার ফর মুসলিম- ক্রিশ্চিয়ান আন্ডারষ্ট্যান্ডিং নামক প্রতিষ্টানের সহযোগিতায় তালিকাটি প্রকাশ করা হয়ে থাকে।

## বর্তমান তালিকার শীর্ষ ১০ জন

## পূর্বের শীর্ষ ১০ জন

## আরও দেখুন
* রাজনীতিবিদ

## তথ্যসূত্র

বিষয়শ্রেণী:২০০৯-এর বই
বিষয়শ্রেণী:আন্তর্জাতিক জীবনীমূলক অভিধান
বিষয়শ্রেণী:শীর্ষ ব্যক্তিদের তালিকা
দ্য রয়েল ইসলামিক স্ট্র্যাটেজিক স্টাডিজ সেন্টার

** দ্য রয়েল ইসলামিক স্ট্র্যাটেজিক স্টাডিজ সেন্টার** হল মূলত দ্যা রয়েল আল আল-বাইত ইনষ্টিটিউট ফর ইসলামিক থট প্রতিষ্ঠানের সাথে সংশ্লিষ্ট একটি গবেষণা কেন্দ্র।

## প্রকাশনাসমূহ

*এ কমন ওয়ার্ড বিটুইন ইউ অ্যান্ড আস্ (*A Common Word Between Us and You*)
*দ্যা আম্মান মেসেজ (*The Amman Message*)
*ফোরটি হাদিস অব ডিভাইন মার্সি (*Forty Hadith on Divine Mercy*)
*জিহাদ অ্যান্ড দ্য ইসলামিক ল’ অব ওয়্যার (*Jihad and the Islamic Law of War*)
*ওয়্যার ফেয়ার ইন দ্য কুরআন (*Warfare in The Qur’an*)
*বডি কাউন্ট (*Body Count*)
*দ্য হলি কুরআন অ্যান্ড দ্য এনভায়রনমেন্ট (*The Holy Qur'an and the Environment*)
*অ্যাড্রেস টু এইচ.এইচ. (*Address to H.H. (Pope Benedict XVI) at the King Hussein Mosque, Amman, Jordan* by H.R.H. Prince Ghazi bin Muhammad bin Talal*)
* কি টু জেরুজালেম (*Keys to Jerusalem*)
*দ্য মোস্ট ইনফ্লুয়েন্সিয়াল মুসলিমস্ বা [[বিশ্বের সবচেয়ে প্রভাবশালী ৫০০ জন মুসলিম]] (*The 500 Most Influential Muslims'')

## আরও দেখুন
* বিশ্বের সবচেয়ে প্রভাবশালী ৫০০ জন মুসলিম

## তথ্যসূত্র

বিষয়শ্রেণী:গবেষণা প্রতিষ্ঠান
বিষয়শ্রেণী:ইসলামিক প্রতিষ্ঠান
বিষয়শ্রেণী:ইসলামি শিক্ষা
শামসা বিনতে সুহাইল আল মাযরুয়ী

শায়েখা **শামসা বিনতে সুহাইল আল মাযরুয়ী** () হলেন সংযুক্ত আরব আমিরাতের সাবেক রাষ্ট্রপতি ও আবুধাবীর আমীর খলিফা বিন জায়েদ আল নাহিয়ানের স্ত্রী।

## পরিবার
তিনি নিম্নোক্ত সন্তানদের জননী:
* শেখ সুলতান
* শেখ মোহাম্মদ
* শায়েখা শায়েখা
* শায়েখা মৌজা
* শায়েখা ওশা
* শায়েখা সালামা (মনছুর বিন তাহনৌন আল নাহিয়ানের স্ত্রী)
* শায়েখা শাম্মা
* শায়েখা লতিফা

## আরও দেখুন
* বিশ্বের সবচেয়ে প্রভাবশালী ৫০০ জন মুসলিম
* বর্তমান রাষ্ট্রপ্রধান ও সরকারপ্রধানদের তালিকা

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:আবুধাবির ব্যক্তি
বিষয়শ্রেণী:আল নাহিয়ান
বিষয়শ্রেণী:সংযুক্ত আরব আমিরাতের রাষ্ট্রপতির দাম্পত্য সঙ্গী
সন্তোষ সেনগুপ্ত

**সন্তোষ সেনগুপ্ত** (২৮ মার্চ ১৯০৯ – ২০ জুন ১৯৮৪) ছিলেন একজন বিশিষ্ট রবীন্দ্রসংগীত ও নজরুল গীতি শিল্পী। তিনি আধুনিক বাংলা গান ও অতুলপ্রসাদ সেনের গানও রেকর্ড করেছিলেন। 

## জীবনী
সন্তোষ সেনগুপ্ত ১৯০৯ সালে ব্রিটিশ ভারতের বেঙ্গল প্রেসিডেন্সির ঢাকা জেলার বিক্রমপুরে (অধুনা বাংলাদেশ রাষ্ট্রের মুন্সীগঞ্জ জেলা) জন্মগ্রহণ করেছিলেন। অধুনা পশ্চিমবঙ্গ রাজ্যের মুর্শিদাবাদ জেলার বহরমপুরে মঞ্জু সাহেবের কাছে ঠুংরি গানে তালিমের মাধ্যমে তার সংগীত জীবন শুরু হয়। পরে তিনি কাজী নজরুল ইসলাম, হিমাংশু দত্ত, কমল দাশগুপ্ত প্রমুখ অনেক বিশিষ্ট শিল্পীর কাছে গান শেখেন। সন্তোষ সেনগুপ্ত কলকাতার স্কটিশ চার্চ কলেজ থেকে স্নাতক হন। আকাশবাণীর সংগীত শিক্ষার আসরে কিছুদিন রবীন্দ্রসংগীত শেখান। এইচ. এম. ভি. ও কলম্বিয়া রেকর্ড কোম্পানিতে প্রযোজক হিসেবে কাজ করেন। ১৯৪০ সালে প্রকাশিত তার রবীন্দ্রসংগীতের রেকর্ডের "কেন বাজাও কাঁকন" গানটি খুবই জনপ্রিয় হয়েছিল। তার পরিচালনায় গ্রামাফোন ডিস্কে রবীন্দ্রনাথ ঠাকুরের *চিত্রাঙ্গদা*, *চণ্ডালিকা*, *শাপমোচন*, *শ্যামা* ও *বাল্মীকি প্রতিভা* নৃত্যনাট্য ও গীতিনাট্যগুলি প্রকাশিত হয়। তার প্রকাশিত আধুনিক গানের রেকর্ডের মধ্যে *জীবনে যারে তুমি দাওনি মালা* ও অতুলপ্রসাদীর মধ্যে *আমি তোমার তীরে তরণী আমার* উল্লেখযোগ্য। ১৯৮৪ সালের ২০ জুন কলকাতায় সন্তোষ সেনগুপ্ত প্রয়াত হন।

## রবীন্দ্রসংগীত রেকর্ড
সন্তোষ সেনগুপ্তের রবীন্দ্রসংগীত রেকর্ডগুলি হল:
# *বাকি আমি রাখব না ও মোর পথিকেরে বুঝি এনেছ* (১৯৩৮)
# *কেন বাজাও কাঁকন ও আজ কি তাহার বারতা পেল রে* (১৯৪০)
# *আমার জীবনপাত্র উচ্ছলিয়া ও দিয়ে গেনু বসন্তের এই গানখানি* (১৯৪৩)
# *আমার লতার প্রথম মুকুল* (১৯৪৪)
# *বেদনায় ভরে গিয়েছে পেয়ালা ও একদা কী জানি কোন পুণ্যের ফলে* (১৯৪৫)
# *এসো এসো আমার ঘরে ও তোমার পতাকা যারে দাও* (১৯৪৮)
# *ভালবেসে যদি সুখ নাহি* (১৯৪৯)
# *অল্প লইয়া থাকি তাই* (১৯৫০)
# *আমি চিনি গো চিনি তোমারে ও ওগো শেফালিবনের মনের কামনা* (১৯৫১)
# *জীবনে যত পূজা হল না সারা ও খেলাঘর বাঁধতে লেগেছি* (১৯৫৩)
# *মন মোর মেঘের সঙ্গী* (১৯৫৩)
# *জানি জানি হল যাবার আয়োজন* (১৯৫৫)

## তথ্যসূত্র

বিষয়শ্রেণী:রবীন্দ্রসঙ্গীত শিল্পী
সুলতান বিন খলিফা আল নাহিয়ান

**সুলতান বিন খলিফা আল নাহিয়ান** (জন্ম ১৯৬৫) হলেন সংযুক্ত আরব আমিরাতের একজন আর্মি অফিসার, ব্যবসায়ী এবং আবুধাবীর শাসক পরিবার আল নাহিয়ানের সদস্য।

## প্রথমিক জীবন ও শিক্ষা
সুলতান ১১৯৫ খ্রিষ্টাব্দে আল আইনে জন্মগ্রহণ করেন। তিনি হলেন সংযুক্ত আরব আমিরাতের সাবেক রাষ্ট্রপ্রধান ও আবুধাবীর প্রশাসক খলিফা বিন জায়েদ আল নাহিয়ানের ছেলে।

আমিরাত বিশ্ববিদ্যালয় হতে পলিটিক্যাল এন্ড এ্যাডমিনিষ্ট্রেটিভ সায়েন্সে (*রাজনৈতিক ও প্রশাসনিক বিজ্ঞান*) স্নাতক ডিগ্রী অর্জন করেন। পাশাপাশি তিনি ১৯৮৮ সালে জায়েদ বিন সুলতান মিলিটারী একাডেমী হতেও শিক্ষা লাভ করেন। অতপর তিনি সান্দুরাষ্ট রয়েল মিলিটারী একাডেমী হতে ১৯৮৯ সালে গ্রেজুয়েশান অর্জন করেন। সালফোর্ড বিশ্ববিদ্যালয় হতে ১৯৯৮ সালে পলিটিক্যাল সায়েন্সে স্নাতকোত্তর ডিগ্রী লাভ করেন।
এছাড়াও লন্ডরেনর লিম্যারিক বিশ্ববিদ্যালয় হতে ১৯৯৪ সালের নভেম্বরে ইন্টারন্যাশনাল ষ্ট্যাডিজ বিষয়ে এবং মিশরের নাছের হা্য়্যার মিলিটারী একাডেমী হতে ১৯৯৯ সালের এপ্রিলে সমরিক শিক্ষায় তিনি দুইটি পিএইচডি ডিগ্রী লাভ করেন।

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৬৫-এ জন্ম
বিষয়শ্রেণী:সংযুক্ত আরব আমিরাত বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আল নাহিয়ান
বিষয়শ্রেণী:সলফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাজশাসকের পুত্র
বিষয়শ্রেণী:সংযুক্ত আরব আমিরাতের রাষ্ট্রপতির সন্তান
সূরা যুখরুফ

**সূরা আয্‌-যুখরুফ** (আরবি ভাষায়: الزّخرف) মুসলমানদের ধর্মীয় গ্রন্থ কুরআনের ৪৩ তম সূরা, এর আয়াত অর্থাৎ বাক্য সংখ্যা ৮৯ এবং এর রূকু তথা অনুচ্ছেদ সংখ্যা ৭। সূরা আয্‌-যুখরুফ মক্কায় অবতীর্ণ হয়েছে।

## নামকরণ
এই সূরাটির ৩৫ নং আয়াতের وَزُخْرُفًا শব্দ থেকে এর নামটি গৃহীত হয়েছে; زُخْرُف (‘যুখরুফ’) শব্দের অর্থ সোনার অলংকার। সূরাটির ৫৩ নং আয়াতে সোনার কাঁকনের কথা উল্লেখ আছে।

## নাযিল হওয়ার সময় ও স্থান

## শান-এ-নযূল

## বিষয়বস্তুর বিবরণ

## তথ্যসূত্র

## বহিঃসংযোগ
* ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।
* কোরআন শরীফ.অর্গ।

বিষয়শ্রেণী:সূরা
বিষয়শ্রেণী:মাক্কী সূরা
সূরা দোখান

**সূরা আদ-দোখান** (, *আগুনের ধোঁয়া*) মুসলমানদের ধর্মীয় গ্রন্থ কুরআনের ৪৪ তম সূরা; এর আয়াত অর্থাৎ বাক্য সংখ্যা ৫৯ এবং এর রূকু তথা অনুচ্ছেদ সংখ্যা ৩। সূরা আদ-দোখান মক্কায় অবতীর্ণ হয়েছে।

## নামকরণ
এই সূরাটির দশম আয়াতের يَوْمَ تَأْتِي السَّمَاءُ بِدُخَانٍ مُبِينٍ বাক্যাংশের دُخَان শব্দটি অনুসারে এই সূরার নামটি গৃহীত হয়েছে; অর্থাৎ, যে সূরার মধ্যে دُخَان (‘দোখান’) শব্দটি আছে এটি সেই সূরা।

## নাযিল হওয়ার সময় ও স্থান

## শানে নুযূল

## বিষয়বস্তুর বিবরণ

## তথ্যসূত্র

## বহিঃসংযোগ
* ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।
* কোরআন শরীফ.অর্গ।

বিষয়শ্রেণী:সূরা
সূরা জাসিয়াহ

**সূরা আল জাসিয়াহ** (আরবি ভাষায়: الجاثية) মুসলমানদের ধর্মীয় গ্রন্থ কুরআনের ৪৫তম সূরা, এর আয়াত অর্থাৎ বাক্য সংখ্যা ৩৭ এবং এর রূকু তথা অনুচ্ছেদ সংখ্যা ৪। সূরা আল জাসিয়াহ মক্কায় অবতীর্ণ হয়েছে।

## অনুবাদ
# হা মিম ।      
#   পারাক্রান্ত , প্রজ্ঞাময় আল্লাহর পক্ষ থেকে অবতীর্ণ এ কিতাব ।      
#    নিশ্চয়ই নভোমণ্ডল ও ভু মন্ডলে মুমিনদের জন্য নির্দেশনাবালি  রয়েছে ।      
#   আর তোমাদের সৃষ্টিতে ও চারদিকে ছড়িয়ে থাকা জীব জন্তুর সৃজনের মধ্যেও নির্দেশনাবালি রয়েছে বিশ্ববাসীর জন্য ।      
#   দিবারাত্রির পরিবর্তনে আল্লাহতালাহ আকাশ থেকে রিজিক বর্ষণ করেন  অতপর পৃথিবীকে তার মৃত্যুর পর পুনরুজ্জীবিত করেন , তাতে এবং বায়ুর পরিবর্তনে বুদ্ধিমানদের জন্য নির্দেশনাবালি রয়েছে ।      
#   এগুলো আল্লাহর আয়াত যা আমি আপনার কাছে আবৃত করি যথারুপে ।অতপর আল্লাহ ও তার আয়াতের পর  তাড়া কোন কথায় বিশ্বাস স্থাপনা করবে ?      
#   প্রত্যেক মিথ্যাবাদী পাপাচারীর দুর্ভোগ ।      
#  সে আল্লাহর আয়াতসমুহ শুনে অতপর অহংকারী হয়ে জেদ ধরে যেন সে আয়াত শুনেনি । অতঃপর তাকে যন্ত্রণাদায়ক শাস্তির সুসংবাদ দিন ।       
#  যখন সে আমার কোন আয়াত অবগত হয় তখন তাকে ঠাট্টা রুপে গ্রহণ করে । এদের জন্যই রয়েছে লাঞ্চনাদায়ক শাস্তি  ।      
#   তাদের জন্য রয়েছে জাহান্নাম , তারা যা উপার্জন করেছে তা তাদের কোন কাজে আসবে না । তারা আল্লহর পরিবর্তে যাদেরকে বন্ধু হিসাবে গ্রহণ করেছে তারাও নয় । তাদের জন্য রয়েছে মহাশাস্তি ।      
#   এটা সৎপথ প্রদর্শন আর যারা তাদের পালনকর্তার আয়াতসমুহ অস্বীকার করে তাদের জন্য রয়েছে কঠোর যন্ত্রনাদায়ক শাস্তি ।      
#   তিনি আল্লাহ যিনি সমুদ্রকে তোমাদের উপকার্থে আয়ত্বাধিন করে দিয়েছেন । যাতে তার আদেশেক্রমে তাতে জাহাজ চলাচল করে । এবং যাতে তোমরা তার অনুগ্রহ তালাশ কর ও তার প্রতি কৃতজ্ঞ হও

## নামকরণ
এই সূরাটির ২৮ নং আয়াতের وَتَرَى كُلَّ أُمَّةٍ جَاثِيَةً বাক্যাংশ থেকে جَاثِيَةً অংশটি অনুসারে এই সূরার নামটি গৃহীত হয়েছে; অর্থাৎ, যে সূরার মধ্যে الجاثية (‘জাসিয়াহ’) শব্দটি আছে এটি সেই সূরা।

## নাযিল হওয়ার সময় ও স্থান

## শান-এ-নযূল

## বিষয়বস্তুর বিবরণ

## তথ্যসূত্র

## বহিঃসংযোগ
* ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।
* কোরআন শরীফ.অর্গ।

বিষয়শ্রেণী:সূরা
বিষয়শ্রেণী:মাক্কী সূরা
সূরা ফাতহ

**সূরা আল-ফাতহ** (আরবি ভাষায়: الفتح‎) হচ্ছে মুসলমানদের ধর্মীয় গ্রন্থ কুরআনের ৪৮ তম সূরা, যাতে ২৯টি আয়াত রয়েছে। সূরাটি হিজরতের ষষ্ঠ বছরে মুসলিম নগর মদীনা ও মক্কার মুশরিকদের মধ্যে হুদায়বিয়ার সন্ধি উপলক্ষে নাজিল হয়। এতে এই বিজয়ের কথা উল্লেখ করা হয়েছে, তারপর মুনাফিকদের মনোভাবের সমালোচনা করা হয়েছে, মুসলমানদের প্রতি আরও প্রতিশ্রুতি অব্যাহত রাখা হয়েছে এবং মুসলিম সম্প্রদায়ের কিছু গুরুত্বপূর্ণ গুণাবলী উল্লেখ করে সূরাটি শেষ হয়েছে।

## নামকরণ
এই সূরাটির প্রথম আয়াতের إِنَّا فَتَحْنَا لَكَ فَتْحًا مُبِينًا বাক্যাংশ থেকে فَتْحًا অংশটি অনুসারে এই সূরার নামটি গৃহীত হয়েছে; অর্থাৎ, যে সূরার মধ্যে الفتح (‘ফাত্‌হ’) শব্দটি আছে এটি সেই সূরা।

## সারসংক্ষেপ
***১-৩** বিজয় (খায়বারের যুদ্ধ)
***৪-৭** পরাক্রমশালী আল্লাহ্ সত্য মুমিনদের সান্ত্বনাদাতা, কিন্তু মুনাফিকদের শাস্তিদাতা
***৮-১০** মুহাম্মদের প্রতি আনুগত্য মানে আল্লাহর প্রতি আনুগত্য
***১১-১৪** বেদুইন আরবরা হুদাইবিয়ায় তাদের বিশ্বাসঘাতকতা এবং তাদের পরবর্তী ভণ্ডামির জন্য নিন্দা করেছিলো
***১৫-১৬** বেদুইন আরবরা খায়বারে নেওয়া লুটের মালের একটি অংশ প্রত্যাখ্যান করেছিলো, তবে প্রতিশ্রুতি দিয়ে উৎসাহিত করেছিলো
***১৭** যারা একাই যুদ্ধে যাওয়া থেকে বিরত থাকে তারা অক্ষম
***১৮-১৯** হুদাইবিয়ায় মুসলিমরা আনুগত্যের জন্য বিজয়ের দ্বারা পুরস্কৃত হয়েছিলো এবং সেখানে থেকে অনেক লুণ্ঠন করেছিলো
***২০-২৪** মক্কার লুণ্ঠন ঠেকিয়ে দিলেও অনেক গনীমতের মাল ঈমানদারদের জন্য নিশ্চিত ছিলো
***২৫-২৬** হুদাইবিয়ার অভিযানে আল্লাহ মক্কাকে করুণার কারণে রক্ষা করেছিলেন
***২৭-২৯** মক্কা বিজয় মুহাম্মদের রসূলত্ব এবং ইসলাম ধর্মের ঐশ্বরিক সত্যায়ন

## নাযিল হওয়ার সময় ও স্থান

৬ষ্ট হিজরীতে হুদাইবিয়ার সন্ধি সম্পাদিত হয়। সন্ধি শেষান্তে কাফেলা যখন হুদাইবিয়ার সন্ধিকে নিজেদের পরাজয় ও অপমান মনে করে মদীনার দিকে ফিরে যাচ্ছিলো তখন দাজনান নামক স্থানে (অথবা কারো কারো মতে কুরাউল গামীম) এ সূরাটি নাযিল হয়।

## শান-এ-নুযূল

৬ষ্ঠ হিজরীর যুল-কা’দা মাসে মক্কার কাফেরদের সাথে সন্ধিচুক্তি সম্পাদনের পর নবী সাল্লাল্লাহু আলাইহি ওয়া সাল্লাম যখন মদীনার দিকে ফিরে যাচ্ছিলেন সে সময় এ সূরাটি নাযিল হয়। এ ব্যাপারে সমস্ত রেওয়াত একমত।

## বিষয়বস্তুর বিবরণ

## তথ্যসূত্র

## বহিঃসংযোগ
* ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।
* কোরআন শরীফ.অর্গ।

বিষয়শ্রেণী:সূরা
বিষয়শ্রেণী:জিহাদ
বিষয়শ্রেণী:হজ্জ
অরুণ সাহা

**অরুণ কুমার সাহা** (জন্ম: ৯ নভেম্বর, ১৯৮৩) যিনি **দীপু** নামেই অধিক পরিচিত, একজন বাংলাদেশি অভিনেতা। ১৯৯৬ সালে ১৩ বছর বয়সে মোরশেদুল ইসলাম পরিচালিত *[[দীপু নাম্বার টু (চলচ্চিত্র)|দীপু নাম্বার টু]]* চলচ্চিত্রে নাম ভূমিকায় অভিনয়ের মাধ্যমে তিনি আলোচিত হন। তিনি জাতীয় চলচ্চিত্র পুরস্কারসহ অন্যান্য পুরস্কার ও সম্মাননা পেয়েছেন।

## প্রাথমিক ও শিক্ষাজীবন
অরুণ সাহা বাংলাদেশের ঢাকার একটি হিন্দু পরিবারে ১৯৮৩ সালের ৯ নভেম্বর জন্মগ্রহণ করেন। দুই ভাই-বোনের মধ্যে তিনি কনিষ্ঠ। ১৯৯৯ সালে ঢাকার সেন্ট যোসেফ উচ্চ মাধ্যমিক বিদ্যালয় থেকে এসএসসি এবং এরপর নটর ডেম কলেজ থেকে ২০০১ সালে এইচএসসি পাশ করেন। ভর্তি হন বাংলাদেশ প্রকৌশল বিশ্ববিদ্যালয়ে। তবে ভর্তি হওয়ার পরপরই স্কলারশিপ নিয়ে চলে যান ভারতের দিল্লি বিশ্ববিদ্যালয় (২০০২-২০০৬) এবং সেখান থেকে ইলেকট্রিক্যাল ইঞ্জিনিয়ারিং বিষয়ে ব্যাচেলর অব ইঞ্জিনিয়ারিং ডিগ্রি লাভ করেন। পরবর্তীতে বাংলাদেশের ঢাকা বিশ্ববিদ্যালয় (২০১২-২০১৪) থেকে রিনিউয়েবল এনার্জি টেকনোলজি বিষয়ে মাস্টার অব সাইন্স ডিগ্রি নিয়েছেন তিনি।

## অভিনয়
ছোটবেলা থেকেই অভিনয়ের প্রতি তার আগ্রহ ছিল। নাট্যকার আব্দুল্লাহ আল মামুন রচিত মঞ্চ নাটক *তোমারই* দেখে অণুপ্রাণিত হন। এছাড়াও বিভিন্ন অ্যাকশন চলচ্চিত্রের প্রতি তার দুর্বলতা ছিল যা তাকে পরবর্তীতে অভিনয় জগতে টেনে আনে। অরুণ সাহা সবার দৃষ্টি আকর্ষণ এবং আলোচনায় আসেন ১৯৯৬ সালে সরকারি অনুদানে মুক্তিপ্রাপ্ত পরিচালক মোরশেদুল ইসলাম পরিচালিত দীপু নাম্বার টু চলচ্চিত্রে নাম ভূমিকায় অভিনয়ের মাধ্যমে। এ চলচ্চিত্রের মাধ্যমেই তার চলচ্চিত্র অঙ্গনে যাত্র শুরু এবং এই চলচ্চিত্রর জন্য তিনি শ্রেষ্ঠ শিশু অভিনেতা হিসাবে জাতীয় চলচ্চিত্র পুরস্কার লাভ করেন। তিনি এছাড়াও চলচ্চিত্র, নাটক, টেলিফিল্ম এবং বিজ্ঞাপণচিত্রে কাজ করছেন।

## কর্মজীবন
২০০৬ সাল থেকে ২০১০ সাল পর্যন্ত বিভিন্ন কোম্পানির হয়ে চাকরি করেছেন কয়েকটি দেশে।

### বিজ্ঞাপন চিত্র

## সঙ্গীত ভুবন
তিনি প্রধানত ক্লাসিক্যাল গিটার ও ট্রামপেট বাজান। ২০১০ সালে তিনি ভারতের কলকাতায় প্রথম ক্লাসিকাল গিটার বাজানো শিখেন। পরবর্তীতে বাংলাদেশে ইফতেখার আনোয়ার এর কাছে এর তালিম নেন। তিনি বর্তমানে "ক্ল্যাসিক্যাল মিউজিক একাডেমী অব ঢাকা" এর হয়ে শিল্পকলা একাডেমী, ছায়ানট সহ বিভিন্ন জায়গায় "অর্কেস্ট্রাল মিউজিক" পরিবেশন করেন। এছাড়াও ২০১৩ সাল থেকে বিটিভিতে "ঐকতান" এবং "চিরশিল্পের বাড়ী" অনুষ্ঠানে যন্ত্রসংগীত পরিবেশন করেন।

## পুরস্কার ও সম্মাননা

## তথ্যসূত্র

## বহিঃসংযোগ
* 

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী হিন্দু
বিষয়শ্রেণী:শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশী পুরুষ মডেল
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
জর্জ বোনর

**জর্জ জন বোনর** (; জন্ম: ২৫ ফেব্রুয়ারি, ১৮৫৫ - মৃত্যু: ২৭ জুন, ১৯১২) নিউ সাউথ ওয়েলসের বাথহার্স্ট এলাকায় জন্মগ্রহণকারী বিখ্যাত অস্ট্রেলীয় ক্রিকেটার ছিলেন। ১৮৮০ থেকে ১৮৮৮ মেয়াদে অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ ব্যাটিংয়ের সময় খুব জোরে বল মারার জন্য খ্যাতি অর্জন করেন। এইভাবে ব্যাটিং করে তিনি অনেকবার বড় ধরনের রানও সংগ্রহ করেছিলেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়েও তিনি পারদর্শিতা দেখিয়েছেন। ঘরোয়া প্রথম-শ্রেণীর ক্রিকেটে ভিক্টোরিয়া, নিউ সাউথ ওয়েলস ও মেলবোর্নের প্রতিনিধিত্ব করেন **জর্জ বোনর**।

## খেলোয়াড়ী জীবন
১৮৮০ সালে ইংল্যান্ডে প্রথমবারের মতো অনুষ্ঠিত টেস্টের মাধ্যমে তার অভিষেক ঘটে। ৬ ফুট ৬ ইঞ্চি উচ্চতার অধিকারী বোনর তার শক্তিশালী ব্যাটিংয়ে পরিচিতি লাভ করলেও সবসময় প্রচুর রান সংগ্রহ করতে পারেননি। ১৮৮০ সালে ইংল্যান্ডের বিরুদ্ধে ওভাল টেস্টে তিনি একটি বল এতোটাই জোরে ও উঁচুতে মেরেছিলেন যে জিএফ গ্রেস অনেক দৌঁড়ে বাউন্ডারি সীমানা থেকে তা ধরেন। ইতোমধ্যে অবশ্য বোনর ও তার সঙ্গী তিনটি রান দৌঁড়ে সংগ্রহ করে ফেলেছিলেন। পরবর্তীকালে গ্রেস বলেছিলেন যে, বল হাতের মুঠোতে আসার আগে তার হৃৎপিণ্ড থেমে গিয়েছিল।

১৮৮২-৮৩ মৌসুমে সফরকারী ইংল্যান্ড দলের মধ্যকার মেলবোর্নে অনুষ্ঠিত টেস্টে ইংরেজ বোলার বিলি বেটসের তৃতীয় শিকারে পরিণত হয়ে তাকে হ্যাট্রিক পূর্ণ করতে সহায়তা করেন। ২০ জানুয়ারি, ১৮৮৩ তারিখে অনুষ্ঠিত ঐ টেস্টে বিলি বেটস অস্ট্রেলীয় পার্সি ম্যাকডোনেলকে বোল্ড, জর্জ গিফেনকে কট এন্ড বোল্ড এবং জর্জ বোনরকে ওয়াল্টার রিডের গ্লাভসে কট আউটের মাধ্যমে এ কৃতিত্ব গড়েছিলেন।

## দেহাবসান
জীবনের শেষদিকের বছরগুলোয় বোনরের হৃদজনিত সমস্যায় ভোগেন। তারপরও তিনি ব্যবসায়িক কর্মকাণ্ডে জড়িত ছিলেন। ব্যক্তিগত জীবনে চিরকুমার ছিলেন তিনি। অতঃপর ২৭ জুন, ১৯১২ তারিখে ৫৭ বছর বয়সে নিউ সাউথ ওয়েলসের ইস্ট অরেঞ্জে হৃদজনিত কারণে তার দেহাবসান ঘটে।

## তথ্যসূত্র

## আরও দেখুন
* বিলি মারডক
* অস্ট্রেলিয়া জাতীয় ক্রিকেট দল
* টেস্ট ক্রিকেটে হ্যাট্রিকের তালিকা

## বহিঃসংযোগ

* 
* 

বিষয়শ্রেণী:১৮৫৫-এ জন্ম
বিষয়শ্রেণী:১৯১২-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:মেলবোর্ন ক্রিকেট ক্লাবের ক্রিকেটার
বিষয়শ্রেণী:সেন্ট্রাল টেবলল্যান্ডসের ব্যক্তিত্ব
বিষয়শ্রেণী:নিউ সাউথ ওয়েলস থেকে আগত ক্রিকেটার
করণ সিং গ্রোভার

**করণ সিং গ্রোভার** (জন্ম ২৩ ফেব্রুয়ারি ১৯৮২ সাল) একজন ভারতীয় অভিনেতা এবং মডেল যিনি দিল মিল গয়ে এবং কবুল হ্যায় সহ অনেক টেলিভিশন শোতে কাজ করেছেন। তিনি চলচ্চিত্র এলোন (২০১৫) এবং হেট স্টোরি ৩-এও অভিনয় করেন।

## চলচ্চিত্র তালিকা
### চলচ্চিত্র

### টেলিভিশন
#### ফিকশন শো

## তথ্যসূত্র

বিষয়শ্রেণী:ভারতীয় অভিনেতা
বিষয়শ্রেণী:ভারতীয় পুরুষ মডেল
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:পাঞ্জাবি ব্যক্তি
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:জীবিত ব্যক্তি
বিষয়শ্রেণী:নয়াদিল্লির ব্যক্তি
বিষয়শ্রেণী:ভারতীয় শিখ
বিষয়শ্রেণী:১৯৮২-এ জন্ম
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:দিল্লির ব্যক্তি
জাতিসংঘের ফিলিস্তিন বিভাজন পরিকল্পনা

**জাতিসংঘের ফিলিস্তিন বিভাজন পরিকল্পনা** ছিল ফিলিস্তিনে ব্রিটিশ মেন্ডেট শেষ হওয়ার পর মেন্ডেটরি প্যালেস্টাইন বিভক্ত করার জন্য জাতিসংঘ কর্তৃক প্রণীত একটি প্রস্তাব। ১৯৪৭ সালের ২৯ নভেম্বর জাতিসংঘের সাধারণ পরিষদে এই প্রস্তাবকে "১৮১ (২) প্রস্তাব" হিসেবে গ্রহণ ও বাস্তবায়নের জন্য সুপারিশ করে একটি প্রস্তাব গৃহীত হয়।

এই প্রস্তাবে আরব ও ইহুদি রাষ্ট্র গঠন এবং জেরুজালেম শহরের জন্য বিশেষ আন্তর্জাতিক শাসন চালুর সুপারিশ করা হয়। বিভাগ পরিকল্পনাটি মেন্ডেটের সমাপ্তির জন্য প্রদান করা হয়। পরিকল্পনার চারটি অংশের প্রথমটিতে উল্লেখ করা হয় যে যত শীঘ্রই সম্ভব মেন্ডেট সমাপ্ত করা হবে এবং যুক্তরাজ্য ১৯৪৮ সালের ১ আগস্টের আগেই নিজেকে প্রত্যাহার করে নেবে। প্রত্যাহারের দুই মাস পর নতুন রাষ্ট্রগুলো অস্তিত্বশীল হবে কিন্তু ১৯৪৮ সালের ১ অক্টোবর থেকে দেরি করা যাবে না। এই পরিকল্পনাতে আরব জাতীয়তাবাদি ও জায়নবাদিদের লক্ষ্যের প্রতি দৃষ্টি দেয়া হয়।  এই পরিকল্পনাকে প্রস্তাবিত রাষ্ট্রসমূহের মধ্যে "অর্থনৈতিক ইউনিয়ন" হিসেবেও বলা হয়।

পরিকল্পনাটি কিছু অংশ ছাড়া বাকি ইহুদিদের কাছে গৃহীত হয়। জিউয়িশ এজেন্সি ফর প্যালেস্টাইনও একে মেনে নেয়।

আরব নেতারা এই পরিকল্পনাকে প্রত্যাখ্যান করেন। তারা কোনোপ্রকার অঞ্চলগত বিভাজন মেনে নিতে অস্বীকৃতি জানান। এর কারণ ছিল এটি জাতিসংঘ সনদের আত্মনিয়ন্ত্রণ অধিকারের মূলনীতির সাথে সাংঘর্ষি‌ক যাতে জনগণকে তাদের নিজেদের ভাগ্য নির্ধারণের অধিকার দেয়া হয়।

প্রস্তাবটি সাধারণ পরিষদে গৃহীত হওয়ার পর মেন্ডেটরি প্যালেস্টাইনে গৃহযুদ্ধ শুরু হয়। এই বিভাগ পরিকল্পনাটি বাস্তবায়িত হয়নি।

## আরও দেখুন
*ইসরায়েল প্রতিষ্ঠার ঘোষণা
*ফয়সাল-ওয়াইজমান চুক্তি
*ইসরায়েলি-ফিলিস্তিনি সংঘর্ষ
*লুসান সম্মেলন, ১৯৪৯
*সংখ্যালঘু চুক্তি
*ফিলিস্তিনি রাষ্ট্রের প্রস্তাব
*সাইকস-পিকট চুক্তি
*দুই রাষ্ট্র সমাধান

## তথ্যসূত্র

## গ্রন্থপঞ্জি
*Bregman, Ahron (2002). *Israel's Wars: A History Since 1947*. London: Routledge. 
*Arieh L. Avneri (1984). *The Claim of Dispossession: Jewish Land Settlement and the Arabs, 1878–1948*. Transaction Publishers. 
*Fischbach, Michael R. (2003). *Records of Dispossession: Palestinian Refugee Property and the Arab-Israeli Conflict*. Columbia University Press.
*Gelber, Yoav (1997). *Jewish-Transjordanian Relations: Alliance of Bars Sinister*. London: Routledge. 
*Khalaf, Issa (1991). *Politics in Palestine: Arab Factionalism and Social Disintegration,*. University at Albany, SUNY. 
*Louis, Wm. Roger (1986). *The British Empire in the Middle East,: Arab Nationalism, the United States, and Postwar Imperialism*. Oxford University Press. 
* "Palestine". Encyclopædia Britannica Online School Edition, 15 May 2006.
*Sicker, Martin (1999). *Reshaping Palestine: From Muhammad Ali to the British Mandate, 1831–1922*. Praeger/Greenwood.

## বহিঃসংযোগ

*Text of the resolution
*JFK in Support of Partition, 1948 Shapell Manuscript Foundation
*Legal Status of West Bank, Gaza and East Jerusalem
*Maps of Palestine
*Ivan Rand and the UNSCOP Papers
*Official Map prepared by UNSCOP 
*29 November Quiz
*

বিষয়শ্রেণী:১৯৪৮ আরব-ইসরায়েলি যুদ্ধ
বিষয়শ্রেণী:ইসরায়েলের ইতিহাস
বিষয়শ্রেণী:ফিলিস্তিনের ইতিহাস
বিষয়শ্রেণী:ইসরায়েলি-ফিলিস্তিনি সংঘর্ষ
বিষয়শ্রেণী:ইসরায়েলের সীমানা
বিষয়শ্রেণী:গাজা উপত্যকার সীমানা
বিষয়শ্রেণী:পশ্চিম তীরের সীমান্ত
বিষয়শ্রেণী:১৯৪৮ ফিলিস্তিনি দেশত্যাগ
বিষয়শ্রেণী:দুই রাষ্ট্র সমাধান
ধ্রুপদী বাস্তববাদ

থাম্ব|নিকোলো ম্যাকিয়াভেলি ধ্রুপদি বস্তুতন্রবাদের সাথে জড়িত।
**ধ্রুপদি বস্তুতন্ত্রবাদ** দ্বিতীয় বিশ্বযুদ্ধ-পরবর্তী সময়ে প্রবর্তিত এমন একটি তত্ত্ব যা আন্তর্জাতিক রাজনীতিকে ব্যাখ্যা করার চেষ্টা করে। এই তত্ত্ব আন্তর্জাতিক রাজনীতিকে কেবল ক্ষমতা ও সীমিত সম্পদ কুক্ষিগত করার একটি অন্তহীন প্রচেষ্টা বলে মনে করে। তত্ত্বটির প্রবক্তাগণ মনে করেন, কোন কাঠামোগত ব্যবস্থা (যেমন, এমন একটি ব্যবস্থা যেখানে কোন সার্বজনীন নিয়ন্ত্রক নেই) বা কোন উচ্চাভিলাষী রাষ্ট্রনায়ক নন, মানব প্রকৃতিই সকল সঙ্ঘর্ষের মূল কারণ। নিক্কোলো মাকিয়াভেল্লি আর টমাস হব্‌সের চিন্তাধারার সাথে এই তত্ত্বের মিল খুঁজে পাওয়া যায়। আধুনিক চিন্তাবিদদের মধ্যে কার্ল ফন ক্লজউইত্স, হান্স মরগ্যানথু, রেইনহল্ট নিবুর প্রমুখ ধ্রুপদি বস্তুতন্ত্রবাদের প্রবক্তা।

## তথ্যসূত্র

বিষয়শ্রেণী:আন্তর্জাতিক সম্পর্কের তত্ত্ব
বিষয়শ্রেণী:আন্তর্জাতিক সম্পর্ক তত্ত্ব
অশোকা ডি সিলভা

**ইল্লাওয়ালাকানকানামগে অশোকা রঞ্জিত ডি সিলভা** (; জন্ম: ২৮ মার্চ, ১৯৫৬) কালুতারায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। অবসর পরবর্তীকালে আম্পায়ার ও ধারাভাষ্যকারের ভূমিকায় অবতীর্ণ হন। ১৯৮৫ থেকে ১৯৯২ সময়কালে শ্রীলঙ্কা ক্রিকেট দলের অন্যতম সদস্য হিসেবে টেস্ট ও একদিনের আন্তর্জাতিকে অংশ নিয়েছেন তিনি। দলে তিনি মূলতঃ অল-রাউন্ডার ছিলেন। বামহাতে ব্যাটিংয়ের পাশাপাশি ডানহাতে লেগ ব্রেক বোলিংয়ে পারদর্শীতা দেখিয়েছেন **অশোকা ডি সিলভা**। ঘরোয়া ক্রিকেটে গালে ও নন্দেস্ক্রীপ্টস দলের প্রতিনিধিত্ব করেছেন।

## খেলোয়াড়ী জীবন
কলম্বোর ইসিপাথানা কলেজের প্রাক্তন শিক্ষার্থী অশোকা তার সমগ্র খেলোয়াড়ী জীবনে ১০ টেস্টে অংশ নিয়েছেন। ৩০ আগস্ট, ১৯৮৫ তারিখে ভারতের বিপক্ষে তার টেস্ট অভিষেক ঘটে। এক বছর পর একই দলের বিপক্ষে ২৪ ডিসেম্বর, ১৯৮৬ তারিখে একদিনের আন্তর্জাতিকে অভিষেক হয়।

## আম্পায়ার জীবন
আইসিসি’র সেরা আম্পায়ার তালিকায় শ্রীলঙ্কার পক্ষ থেকে প্রথম আম্পায়ার মনোনীত হন। ২০০২ থেকে ২০০৪ সাল পর্যন্ত এ তালিকায় অবস্থান করলেও বাদ পড়েন। পরবর্তীতে এপ্রিল, ২০০৮ সালে এ তালিকায় সদস্য সংখ্যা ১২জন করলে তাকে পুনরায় সদস্য হিসেবে অন্তর্ভুক্ত করা হয়। ২০০৩, ২০০৭ ও ২০১১ সালের ক্রিকেট বিশ্বকাপে আম্পায়ার ছিলেন তিনি। কিন্তু তার খেলা পরিচালনায় দক্ষতার উপর নির্ভর করে কম গুরুত্বপূর্ণ খেলায় দায়িত্ব দেয়া হয়। মে, ২০১১ সালের পর তাকে তৃতীয় মেয়াদে দায়িত্ব দেয়া হয়নি।

## তথ্যসূত্র

## আরও দেখুন
* কুমার ধর্মসেনা
* টেস্ট ক্রিকেট আম্পায়ারদের তালিকা
* একদিনের আন্তর্জাতিক ক্রিকেট আম্পায়ারদের তালিকা
* টুয়েন্টি২০ আন্তর্জাতিক ক্রিকেট আম্পায়ারদের তালিকা

## বহিঃসংযোগ

* 
* 

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নন্দেস্ক্রিপ্টস ক্রিকেট ক্লাবের ক্রিকেটার
বিষয়শ্রেণী:বাসনাহিরা নর্থের ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:শ্রীলঙ্কান টেস্ট ক্রিকেট আম্পায়ার
বিষয়শ্রেণী:শ্রীলঙ্কান ওডিআই ক্রিকেট আম্পায়ার
বিষয়শ্রেণী:শ্রীলঙ্কান টি২০আই ক্রিকেট আম্পায়ার
বিষয়শ্রেণী:ক্রিকেট আম্পায়ার
পত্ররন্ধ্র

উদ্ভিদবিদ্যায় স্টোমা বা **পত্ররন্ধ্র** (বহুবচন "স্টোমাটা"), যাকে স্টোমেট (বহুবচন "স্টোমেটস") [1] (গ্রীক from, "মুখ" থেকে) বলা হয়, [2] একটি ছিদ্র, যা পাতা, ডালপালার এপিডার্মিসে পাওয়া যায় , এবং অন্যান্য অঙ্গগুলি যা গ্যাস বিনিময়কে সহায়তা করে। ছিদ্রটি স্টোরমাটাল খোলার আকারকে নিয়ন্ত্রণ করার জন্য দায়ী গার্ড সেল হিসাবে পরিচিত বিশেষত প‍্যারেনকাইমা কোষগুলির একটি জুড়ি দ্বারা সীমানাযুক্ত

এই শব্দটি সাধারণত যৌগিকভাবে পুরো স্টোম্যাটাল কমপ্লেক্সকে বোঝার জন্য ব্যবহৃত হয়, জোড়াযুক্ত প্রহরী কোষ এবং ছিদ্র নিজেই গঠিত যা স্টোম্যাটাল অ্যাপারচার হিসাবে পরিচিত। [3] বায়ু এই উদ্যানগুলির মাধ্যমে বায়বীয় বিচ্ছুরণের মাধ্যমে উদ্ভিদে প্রবেশ করে এবং এতে কার্বন ডাই অক্সাইড থাকে যা সালোকসংশ্লেষণ এবং অক্সিজেনে ব্যবহৃত হয় যা শ্বাসকষ্টে ব্যবহৃত হয়। সালোকসংশ্লেষণের উপ-পণ্য হিসাবে উৎপাদিত অক্সিজেন এই একই খোলার মাধ্যমে বায়ুমণ্ডলে বিচ্ছুরিত হয়। এছাড়াও, জলীয় বাষ্প স্টোমাটার মাধ্যমে বায়ুমণ্ডলে ট্রান্সপায়ার নামক প্রক্রিয়াতে বিচ্ছুরিত হয়।

স্টোম্যাটা লিভারওয়োর্টস বাদে সমস্ত জমি উদ্ভিদ গোষ্ঠীর স্পোরোফাইট প্রজন্মে উপস্থিত রয়েছে। ভাস্কুলার গাছগুলিতে স্টোমাটার সংখ্যা, আকার এবং বণ্টন ব্যাপকভাবে পরিবর্তিত হয়। ডিকোটাইল্ডনে সাধারণত উপরের পৃষ্ঠের তুলনায় পাতাগুলির নিচের পৃষ্ঠে বেশি স্টোমাটা থাকে। পেঁয়াজ, ওট এবং ভুট্টার মতো মনোোকটিলেডনের উভয় পাতাগুলিতে প্রায় একই পরিমাণে স্টোমাটা থাকতে পারে। [৪]: ৫ ভাসমান পাতাসহ উদ্ভিদে স্টোমাটা কেবল ওপরের এপিডার্মিসে পাওয়া যায় এবং ডুবে থাকা পাতাগুলিতে পুরো স্টোমাটার অভাব হতে পারে। বেশিরভাগ গাছের প্রজাতির স্টোমাটা কেবল নিচের পাতার পৃষ্ঠে থাকে 5 উপরের এবং নিচের উভয় পাতায় স্টোমাটাযুক্ত পাতাগুলি বলা হয় অ্যাম্ফিস্টোমেটাস পাতা; স্টোমাটা কেবল নিচের তলদেশের পাতাগুলি হাইপোস্টোমেটাস এবং স্টোমাটার সাথে কেবল ওপরের পৃষ্ঠের পাতাগুলি এপিস্টোমেটাস বা হাইপারস্টোমেটাস হয় [ আকার প্রজাতিগুলিতে পরিবর্তিত হয়, প্রান্ত থেকে শেষের দৈর্ঘ্য 10 থেকে 80 মিমি এবং প্রস্থ কয়েক থেকে 50 মিমি অবধি থাকে

## গঠন
প্রজাতির ওপর নির্ভর  করে পাতার প্রতি এক  বর্গ সেন্টিমিটারে ১,০০০ হতে ৬০,০০০ পত্ররন্ধ্র থাকতে পারে।

## প্রাণীকুলের অপরিহার্য প্রক্রিয়া

এর মাধ্যমে উদ্ভিদ অক্সিজেন ত্যাগ করে এবং কার্বন-ডাই-অক্সাইড গ্রহণ করে। আর এ অক্সিজেন যা
উদ্ভিদ ত্যাগ করে তা আমরা গ্রহণ করি। তাই এটি শুধু উদ্ভিদেরও নয়, প্রাণীদের জন্যেও গুরুত্বপূর্ণ।

## তথ্যসূত্র

বিষয়শ্রেণী:উদ্ভিদ
বিষয়শ্রেণী:সালোকসংশ্লেষ
বিষয়শ্রেণী:প্রস্বেদন
বিষয়শ্রেণী:পাতা
বিষয়শ্রেণী:জীববিদ্যা
বিষয়শ্রেণী:উদ্ভিদের শরীরস্থান
বিষয়শ্রেণী:উদ্ভিদ শারীরতত্ত্ব
গোপালদাস চৌধুরী

**গোপালদাস চৌধুরী** () (১৮৮০ - ১৯৭০) পালি ও বাংলা ভাষায় বিভিন্ন গবেষণাগ্রন্থের লেখক। শিশুসাহিত্য, নাটক, উপন্যাস, ছোটগল্প ও সংগীত বিষয়ের ওপর তার বহু সমালোচনাগ্রন্থও আছে। ময়মনসিংহ ও শেরপুরে হাসপাতাল ও শিক্ষায়তন প্রতিষ্ঠায়, যাদবপুর যক্ষ্মা হাসপাতাল ও গোবিন্দকুমার হোম স্থাপনে এবং পানিহাটিতে জনসেবামূলক কাজে অর্থসাহায্য করেন। কলকাতা বিশ্ববিদ্যালয়ের সিন্ডিকেটের সদস্য ছিলেন। বাংলা ভাষা ও সাহিত্যের গবেষণার জন্য কলকাতা বিশ্ববিদ্যালয়কে এবং দীনেশচন্দ্র সেনকে অর্থ দিয়ে ও অন্যভাবে সহযোগিতা করেন।

## জন্ম ও শিক্ষা
গোপালদাস চৌধুরীর জন্ম শেরপুর জেলার ধনী জমিদার গৃহে। তিনি শিক্ষা ও গবেষণায় বহুদিন ব্যয় করেন।

## রডা কোম্পানির পিস্তল গোপনে রক্ষায় অবদান
১৯১৪ সনের ২৬ আগস্ট বিপ্লবী দলের জন্য শ্রীশচন্দ্র মিত্র ও অন্যান্যরা রডা কোম্পানির পিস্তল চুরি করেন। সেইদিনই দিবাগত রাত ৩টার দিকে মালামাল পুরোহিতের মারফৎ ময়মনসিংহের জমিদার গোপালদাস চৌধুরীর বাড়িতে সরান হয়।

## তথ্যসূত্র

বিষয়শ্রেণী:১৮৮০-এ জন্ম
বিষয়শ্রেণী:১৯৭০-এ মৃত্যু
বিষয়শ্রেণী:বাঙালি শিক্ষাবিদ
বিষয়শ্রেণী:বাঙালি লেখক
বিষয়শ্রেণী:বাঙালি সমাজসেবক
এইচটিএমএল উপাদান

থাম্ব|এইচটিএমএল কোডের উপাদান এবং ক্রোম ব্রাউজারে কোডের ফলাফল
থাম্ব|HTML
এইচটিএমএল মূলসূত্র বা অঙ্গ বা উপাদান (ইংরেজি: HTML Element) হল একক এইচটিএমএল নথি বা ওয়েব পেজের একটি উপাংশ যখন একে ডকুমেন্ট অবজেক্ট মডেলে পার্সার করা হয়। এইচটিএমএল রচিত হয় এইচটিএমএল উপাদান এবং অন্যান্য নড দিয়ে যেমন টেক্টট নড। প্রতেক্যটি এইচটিএমএল উপাদান এইচটিএমএল গুন ধারণ করতে পারে। উপাদানগুলোতে অন্য বিষয়বস্তু রাখা যায় এমনকি অন্য একটি উপাদান এবং লেখাসহকারে। উপাদানগুলো বোঝার সুবিধার্থে নামকরণ করা হয়েছে চলিত জীবনের শব্দ থেকে বা অর্থ থেকে যেমন: `title` উপাদানটি বোঝায় নথির শিরোনাম। এইচটিএমএল মূলসূত্রগুলো এইচটিএমএল ডকুমেন্টের সাথে এমবেডেড কোডিং নির্দেশাবলী (ইন্সট্রাকশন)। ওয়েব ব্রাউজার এইচটিএমএল ট্যাগ বা নির্দেশাবলী অনুবাদ (ট্রান্সলেট) করে দর্শক (ভিউয়ার) এর নিকট প্রদর্শন করে।
## বৈশিষ্ট্যাবলী
* ট্যাগগুলো হলো একপ্রকার কী-ওয়ার্ড যেগুলো অ্যাঙ্গেল ব্রাকেট (দ্বিতীয় বন্ধনী) এর মধ্যে আবদ্ধ থাকে; যেমন-  ।
* ট্যাগগুলো সাধারণত জোড়ায় জোড়ায় আসে। যেমন- ...,...,

...

প্রভৃতি। এ জোড়ার প্রথম ট্যাগটি হলো শুরুর ট্যাগ আর দ্বিতীয়টি হলো শেষ করার ট্যাগ।
* এই ট্যাগগুলোকে ওপেনিং ট্যাগ ও ক্লোজিং ট্যাগ নামেও ডাকা হয়। বিশেষভাবে লক্ষ্যণীয় যে, কোনো ট্যাগ শুরু করলে অবশ্যই সেটি শেষ করার জন্য ওই ট্যাগের দ্বিতীয় অংশটুকু ব্যবহার করতে হবে।

## তথ্যসূত্র

বিষয়শ্রেণী:কম্পিউটার
বিষয়শ্রেণী:মার্কআপ ভাষা